ปกติกินยาคุมแบบ21เม็ดนะคะช่วง 3 ทุ่ม แล้ววันศุกร์ลืมกินยาคุม จำได้วันเสาร์ช่วง10โมงเช้า เลยกินทันที แต่คืนวันเสาร์ก็ลืมกินอีก คืนวันอาทิตย์เลยกิน 2 เม็ดเลย อยากทราบว่าแบบนี้ควรทำยังไงดีคะ ทานต่อไปให้หมดหรือหยุดทานแล้วค่อยไปเริ่มแผงใหม่คะ ตอนนี้เหลือยาคุมอีก 7 เม็ดค่ะ
สวัสดีค่ะ หากเมื่อวันศุกร์ได้ลืมทานยาคุมกำเนิด และในวันเสาร์ได้ทานไปเพียง 1 เม็ด และในวันอาทิตย์ได้ทานไป 2 เม็ดและเหลืออีก 7 เม็ด ดังนั้นในวันจันทร์วันนี้ แนะนำให้ทานยาในเวลาเดิมปกติที่เคยทาน แต่ควรงดการมีเพศสัมพันธ์ หรือใช้ถุงยางอนามัยร่วมด้วยไปก่อนอย่างน้อย 7 วัน และเมื่อทานจนครบ 21 เม็ดแล้ว ไม่ต้องเว้นระยะ 7 วัน แล้วให้เริ่มทานแผงใหม่ต่อเลย หลังจากนั้นให้ทานเหมือนปกติ คือเมื่อทานแผงใหม่จนครบ 21 เม็ดแล้ว ให้เว้นระยะ 7 วันเหมือนเดิม